सफ़ेद हाथी
यह शब्द बर्मा, थाइलैंड,लाओस और कम्बोडिया में दक्षिणपूर्वी एशियाई सम्राटों द्वारा पाले गए पवित्र सफ़ेद हाथियों से व्युत्पन्न है। सफ़ेद हाथी का होना इस बात का प्रतीक माना जाता था (और थाईलैंड और बर्मा में अभी भी माना जाता है) कि राजा न्याय और शक्ति के साथ राज्य करता है और राज्य शांति और समृद्धि से भरपूर है। परंपरा उन कथाओं से व्युत्पन्न है जो सफ़ेद हाथी को बुद्ध के जन्म से जोड़ती हैं, जैसा कि यह प्रसिद्ध है कि उनके जन्म की पूर्व संध्या पर उनकी माँ ने सपने में एक सफ़ेद हाथी को ज्ञान और पवित्रता का प्रतीक, कमल का फूल भेट करते देखा था। क्योंकि जानवरों को पवित्र माना जाता था और कानून उन्हें श्रम से सुरक्षा प्रदान करता था, सम्राट से सफ़ेद हाथी उपहार के रूप में प्राप्त करना आशीर्वाद और अभिशाप दोनों ही था: आशीर्वाद इसलिए क्योंकि जानवर को पवित्र और सम्राट की हिमायत माना जाता था और अभिशाप इसलिए क्योंकि जानवर को पालना है और कम से कम इसे पालने की लागत निकालने के लिए उसका बहुत व्यावहारिक उपयोग नहीं किया जा सकता था।
चेतक
महाराणा प्रताप के सबसे प्रिय और प्रसिद्ध नीलवर्ण ईरानी मूल के घोड़े का नाम चेतक था। चेतक अश्व गुजरात के काठियावाड़ी व्यापारी ईरानी नस्ल के तीन घोडे चेतक,त्राटक और अटक लेकर मारवाड आया।अटक परीक्षण में काम आ गया। त्राटक महाराणा प्रताप ने उनके छोटे भाई शक्ती सिंह को दे दिया और चेतक को स्वयं रख लिया। हल्दी घाटी-(१५७६) के युद्ध में चेतक ने अपनी अद्वितीय स्वामिभक्ति, बुद्धिमत्ता एवं वीरता का परिचय दिया था। युद्ध में बुरी तरह घायल हो जाने पर भी महाराणा प्रताप को सुरक्षित रणभूमि से निकाल लाने में सफल वह एक बरसाती नाला उलांघ कर अन्ततः वीरगति को प्राप्त हुआ। हिंदी कवि श्याम नारायण पाण्डेय द्वारा रचित प्रसिद्ध महाकाव्य हल्दी घाटी में चेतक के पराक्रम एवं उसकी स्वामिभक्ति की मार्मिक कथा वर्णित हुई है। आज भी राजसमंद के हल्दी घाटी गांव में चेतक की समाधि बनी हुई है, जहाँ स्वयं प्रताप और उनके भाई शक्तिसिंह ने अपने हाथों से इस अश्व का दाह-संस्कार किया था। चेतक की स्वामिभक्ति पर बने कुछ लोकगीत मेवाड़ में आज भी गाये जाते हैं।